นายกรัฐมนตรี รับมอบเงิน 12 ล้านบาท ช่วยเยียวยาผู้ประสบเหตุที่จังหวัดนครราชสีมา พร้อมย้ำเดินหน้าดูเกษตรกรให้มีคุณภาพชีวิตที่ดีขึ้น
นายกรัฐมนตรี รับมอบเงิน 12 ล้านบาท ช่วยเยียวยาผู้ประสบเหตุที่จังหวัดนครราชสีมา พร้อมย้ำเดินหน้าดูเกษตรกรให้มีคุณภาพชีวิตที่ดีขึ้นก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์การขับเคลื่อนการผลิตและการตลาดสินค้าเกษตร พะเยาโมเดล โดยนำร่องสินค้าข้าวหอมมะลิ ปีการผลิต ปี 2562/2563 ยกระดับคุณภาพเกษตรกรในพื้นที่ เพราะมีจุดรับซื้อข้าวหอมมะลิจากเกษตกร จำนวน 15 จุด ในราคาตันละ 18,000 บาท ซึ่งนายกรัฐมนตรี กล่าวว่า อยากให้มีการขยายโครงการเช่นนี้ไปทุกจังหวัดและให้เน้นการลดต้นทุนการผลิต เพื่อช่วยเหลือตั้งแต่ต้นทาง พร้อมสนับสนุนการทำเกษตรแปลงใหญ่จากนั้นนายกรัฐมนตรีได้เยี่ยมชมบูทดิจิทัล สตาร์ทอัพ จาก 4 บริษัทที่เน้นการพัฒนาเทคโนโลยีด้านการศึกษาและช่วยอำนวยความสะดวกแก่ผู้สอนกับผู้เรียน เช่น แพทฟอร์มการเรียนภาษาอังกฤษออนไลน์โปรแกรม SATI (สติ) ซึ่งเป็นบริการฝึกขับรถขนาดใหญ่เสมือนจริงเพื่อแก้ปัญหาอุบัติเหตุ โดยนายกรัฐมนตรี กล่าวว่า การพัฒนาโปรแกรมต่างๆ เป็นหนึ่งในแนวทางปฎิรูปการศึกษาด้วยการใช้เทคโนโลยีมาส่งเสริมการเรียนการสอนขณะเดียวกันนายกรัฐมนตรี รับมอบเงินบริจาคจากกระทรวงการคลังและธนาคารในสังกัด ประกอบ ด้วยธนาคารกรุงไทย ธนาคารออมสิน ธนาคารอาคารสงเคราะห์และธนาคารเพื่อการเกษตรและสหกรณ์ ที่ร่วมบริจาคช่วยเหลือ เยี่ยวยาผู้ได้รับผลกระทบเหตุกราดยิงที่จังหวัดนครราชสีมา เป็นจำนวนเงิน 12 ล้านบาท เพื่อเข้ากองทุนช่วยเหลือผู้ประสบสาธารณภัย สำนักนายกรัฐมนตรี